CELEX: 32022R0268
Language: ro
Date: 2022-02-23 00:00:00
Title: Regulamentul de punere în aplicare (UE) 2022/268 al Comisiei din 23 februarie 2022 de modificare a Regulamentului de punere în aplicare (UE) 2016/898 în ceea ce privește numele titularului autorizației unui preparat de Bacillus licheniformis (ATCC 53757) și proteaza sa (EC 3.4.21.19) ca aditiv furajer și a Regulamentului de punere în aplicare (UE) 2018/982 în ceea ce privește numele titularului autorizației unui preparat de acid benzoic, formiat de calciu și acid fumaric ca aditiv furajer (Text cu relevanță pentru SEE)

24.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 43/1
               
            
         REGULAMENTUL DE PUNERE ÎN APLICARE (UE) 2022/268 AL COMISIEI
         din 23 februarie 2022
         de modificare a Regulamentului de punere în aplicare (UE) 2016/898 în ceea ce privește numele titularului autorizației unui preparat de Bacillus licheniformis (ATCC 53757) și proteaza sa (EC 3.4.21.19) ca aditiv furajer și a Regulamentului de punere în aplicare (UE) 2018/982 în ceea ce privește numele titularului autorizației unui preparat de acid benzoic, formiat de calciu și acid fumaric ca aditiv furajer
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
         întrucât:
         
                     (1)
                  
                  
                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
                  
               
                     (2)
                  
                  
                     Regulamentul de punere în aplicare (UE) 2016/898 al Comisiei din 8 iunie 2016 (2) a autorizat un preparat de Bacillus licheniformis (ATCC 53757) și proteaza sa (EC 3.4.21.19) ca aditiv pentru hrana animalelor. Titularul autorizației este Novus Europe SA/NV.
                  
               
                     (3)
                  
                  
                     Regulamentul de punere în aplicare (UE) 2018/982 al Comisiei din 11 iulie 2018 (3) a autorizat un preparat de acid benzoic, formiat de calciu și acid fumaric ca aditiv furajer.
                  
               
                     (4)
                  
                  
                     Novus Europe NV a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației în ceea ce privește Regulamentele de punere în aplicare (UE) 2016/898 și (UE) 2018/982.
                  
               
                     (5)
                  
                  
                     Solicitantul susține că și-a schimbat denumirea din Novus Europe SA/NV în Novus Europe NV. Cererea a fost însoțită de datele justificative relevante.
                  
               
                     (6)
                  
                  
                     Propunerea de modificare a termenilor autorizațiilor este de natură pur administrativă și nu implică necesitatea unei noi evaluări a aditivilor furajeri în cauză. Autoritatea Europeană pentru Siguranța Alimentară a fost informată cu privire la cerere.
                  
               
                     (7)
                  
                  
                     Pentru a permite solicitantului să-și exercite drepturile de comercializare sub noua denumire, Novus Europe NV, este necesară modificarea termenilor autorizațiilor.
                  
               
                     (8)
                  
                  
                     Prin urmare, este necesar ca Regulamentele de punere în aplicare (UE) 2016/898 și (UE) 2018/982 să fie modificate în consecință.
                  
               
                     (9)
                  
                  
                     Întrucât niciun motiv din domeniul siguranței nu impune aplicarea imediată a modificărilor aduse prin prezentul regulament Regulamentelor de punere în aplicare (UE) 2016/898 și (UE) 2018/982, este adecvat să se prevadă o perioadă de tranziție pe parcursul căreia să se poată epuiza stocurile de aditivi furajeri în cauză existente.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Modificări ale Regulamentului de punere în aplicare (UE) 2016/898
            Regulamentul de punere în aplicare (UE) 2016/898 se modifică după cum urmează:
            
                        1.
                     
                     
                        în titlu, textul „titularul autorizației: Novus Europe SA/NV” se înlocuiește cu textul „titularul autorizației: Novus Europe NV”;
                     
                  
                        2.
                     
                     
                        în anexă, în a doua coloană, „Numele titularului autorizației”, textul „Novus Europe SA/NV” se înlocuiește cu textul „Novus Europe NV”.
                     
                  
         
            Articolul 2
            Modificări ale Regulamentului de punere în aplicare (UE) 2018/982
            Regulamentul de punere în aplicare (UE) 2018/982 se modifică după cum urmează:
            
                        1.
                     
                     
                        în titlu, textul „titularul autorizației: Novus Europe N.A/S.V.” se înlocuiește cu textul „titularul autorizației: Novus Europe NV”;
                     
                  
                        2.
                     
                     
                        în anexă, în a doua coloană, „Numele titularului autorizației”, textul „Novus Europe N.A./S.V.” se înlocuiește cu textul „Novus Europe NV”.
                     
                  
         
            Articolul 3
            Măsuri tranzitorii
            Stocurile de aditivi existente, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizare.
         
         
            Articolul 4
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 februarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 18.10.2003, p. 29.
         
            (2)  Regulamentul de punere în aplicare (UE) 2016/898 al Comisiei din 8 iunie 2016 privind autorizarea unui preparat de Bacillus licheniformis (ATCC 53757) și proteaza sa (EC 3.4.21.19) ca aditiv pentru hrana puilor pentru îngrășare, a puicuțelor pentru ouat și a speciilor minore de păsări de curte pentru îngrășare și pentru ouat și a păsărilor ornamentale (titularul autorizației: Novus Europe S.A./N.V.) (JO L 152, 9.6.2016, p. 11).
         
            (3)  Regulamentul de punere în aplicare (UE) 2018/982 al Comisiei din 11 iulie 2018 privind autorizarea unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare și a puicuțelor pentru ouat (titularul autorizației: Novus Europe N.A./S.V.) (JO L 176, 12.7.2018, p. 13).